SET ปิดเช้าบวก 6 จุด คลายกังวล “เฟด” เร่งขึ้นดอกเบี้ย หลังเงินเฟ้อสหรัฐต่ำคาด!
SET ปิดเช้าบวก 6 จุด นักลงทุนคลายกังวล “เฟด” เร่งขึ้นดอกเบี้ย หลังตัวเลขเงินเฟ้อสหรัฐเดือนก.ค.ออกมาอยู่ที่ระดับ 8.5% ต่ำกว่าที่นักวิเคราะห์คาดไว้ที่ 8.7% ให้แนวรับ 1,615 จุด และแนวต้าน 1,630 จุด
SET ปิดเช้าบวก 6 จุด นักลงทุนคลายกังวล “เฟด” เร่งขึ้นดอกเบี้ย หลังตัวเลขเงินเฟ้อสหรัฐเดือนก.ค.ออกมาอยู่ที่ระดับ 8.5% ต่ำกว่าที่นักวิเคราะห์คาดไว้ที่ 8.7% ให้แนวรับ 1,615 จุด และแนวต้าน 1,630 จุด
11 ส.ค. 2565

นายชาญชัย พันทาธนากิจ ผู้ช่วยผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยช่วงเช้าที่ผ่านมาปรับตัวขึ้นตามตลาดหุ้นสหรัฐ หลังกระทรวงแรงงานสหรัฐเปิดเผยดัชนีราคาผู้บริโภค (CPI) เดือนก.ค. ซึ่งเป็นมาตรวัดเงินเฟ้อจากการใช้จ่ายของผู้บริโภค ออกมาอยู่ที่ 8.5% ต่ำกว่าที่นักวิเคราะห์คาดการณ์ที่ระดับ 8.7% ทำให้ความกังวลว่าธนาคารกลางสหรัฐ (เฟด) จะเร่งขึ้นดอกเบี้ยลดลง
ขณะเดียวกันคณะกรรมการนโยบายการเงิน (กนง.) มีมติปรับขึ้นดอกเบี้ย 0.25% เป็นไปตามคาด โดยทางบล.เอเซีย พลัส คาดว่า กนง.จะปรับขึ้นอัตราดอกเบี้ยครั้งละ 0.25% ในการประชุมอีก 2 ครั้งในปีนี้ ทำให้ปลายปี 65 อัตราดอกเบี้ยจะอยู่ที่ระดับ 1.25% ทำให้ช่วยลดแรงกดดันค่าเงินบาทอ่อนค่า และเป็นบวกต่อเงินทุนไหลเข้า
สำหรับแนวโน้มการลงทุนในช่วงบ่าย นายชาญชัย คาดว่า ตลาดฯน่าจะเคลื่อนไหวทรงตัว เนื่องจากวันพรุ่งนี้ (12 ส.ค.) บ้านเราจะหยุดยาว เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และวันแม่แห่งชาติ ให้แนวรับไว้ที่ 1,615 จุด และแนวต้าน 1,630 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BH มูลค่าการซื้อขาย 2,309.32 ล้านบาท ปิดที่ 190.00 บาท เพิ่มขึ้น 8.00 บาท
CPALL มูลค่าการซื้อขาย 2,052.37 ล้านบาท ปิดที่ 60.00 บาท ลดลง 1.25 บาท
IVL มูลค่าการซื้อขาย 1,983.52 ล้านบาท ปิดที่ 42.75 บาท ลดลง 1.25 บาท
BDMS มูลค่าการซื้อขาย 1,866.51 ล้านบาท ปิดที่ 28.25 บาท เพิ่มขึ้น 1.25 บาท
BANPU มูลค่าการซื้อขาย 1,706.16 ล้านบาท ปิดที่ 13.30 บาท เพิ่มขึ้น 0.10 บาท